સાચી વાત છે અંધશ્રદ્ધાને ગરીબ કે તવંગર એવા ભેદ ના હોય, અંધશ્રદ્ધા તો ફક્ત અંધશ્રદ્ધા જ હોય છે. પણ ગરીબ લોકો જે અંધશ્રદ્ધામાં રાચતા હોય તેને આપણે મૂર્ખાઈ અને ખરાબ ગણીને હીન માનીએ છીએ, અમીર માટે આપણા માપદંડ જુદા હોય છે. અમીરની અંધશ્રદ્ધામાંથી પ્રેરણા લેતા હોઈએ છીએ. કોઈ ગરીબે એની પુત્રવધૂના લગ્ન પહેલા વૃક્ષ સાથે કરાવ્યા હોત તો લોકો કેટલીય ટીકા કરતા, અને છાપાઓમાં એને ગાંડો ગણત. પણ બચ્ચન કરશે તો કોઈ ટીકા નહિ કરે. મને પણ ખબર છે કે અંધશ્રદ્ધા તો અંધશ્રદ્ધા જ છે. એને વળી ગરીબ શું કે અમીર શું? આપણા મૂલ્યો બેવડા છે તે મારો પોઈન્ટ છે. મોરારીબાપુના મૂલ્યો બેવડા છે, સંતો મહંતોના મૂલ્યો બેવડા છે. અશોકભાઈ હમેશા સમતોલ પ્રતિભાવ આપતા હોય છે. તે કળા બીજા મિત્રોએ પણ શીખવા જેવી છે. ઘણી વાર તે મને સળી કરતા હોય છે અને હું તેમને. વહુ તો વહુ જ છે, ગરીબની હોય કે અમીરની. ફરક આપણા નજરિયામાં હોય છે. આપણી દ્રષ્ટિમાં હોય છે.